ביידן הוא גם אב לילד שנולד ללונדן אלכסיס רוברטס בארקנסו באוגוסט 2018. בעוד שבתחילה האנטר הכחיש שהוא האב, בדיקת סמני DNA הוכיחה לבסוף שהוא האב הביולוגי של התינוק.
במאי 2019 התחתן עם יוצרת הסרטים הדוקומנטריים הדרום אפריקנית היהודיה מליסה כהן. במרץ 2020 נולד לזוג בן. מספר ימים לאחר שפגש לראשונה את מליסה קעקע ביידן את המילה "שלום" בעברית על עורו, על מנת שיהיה לו קעקוע תואם לזה שיש לה.
ביידן היה מכור במשך עשרות שנים לאלכוהול וסמים. הוא ציין בעבר כי "בכל משפחה יש מכורים. הייתי במקום החושך הזה. הייתי במנהרה הזו - זו מנהרה בלתי נגמרת. אתה לא יוצא ממנה. אתה חייב ללמוד איך להתמודד עם זה". בעימות הנשיאותי הראשון שנערך בין ג'ו ביידן לדונלד טראמפ בשנת 2020 התייחס ג'ו ביידן לבעיות ההתמכרות של האנטר ביידן באומרו "הבן שלי, כמו הרבה אנשים, סבל מבעיית סמים... אך הוא תיקן את זה. הוא עבד על זה. ואני גאה בו. אני גאה בבני".
ההתנגדות היהודית בצרפת בתקופת מלחמת העולם השנייה
ההתנגדות היהודית בצרפת בתקופת מלחמת העולם השנייה איחדה את הקבוצות היהודיות השונות של יהודים בעלי אזרחות צרפתית ויהודים מהגרים חסרי אזרחות בהתנגדותם למשטר וישי האנטישמי בתקופת הכיבוש הגרמני בצרפת  ובתקופת הגירושים של יהודי צרפת על ידי הנאצים והצרפתים משתפי הפעולה.
ההתנגדות היהודית התקיימה הן בשיתוף פעולה בין מחתרות יהודיות ורשתות התנגדות צרפתיות כלליות שונות, והן על ידי בודדים יהודים שפעלו במסגרת רשתות צרפתיות. יחידים זייפו מסמכי זהות ותלושי מזון, חילקו אותם ליהודים נרדפים, והבריחו יהודים, בכללם ילדים, למקומות מסתור בצרפת ולעיתים אף מחוץ לגבולות צרפת, בעיקר לשווייץ ולספרד.
פעולות ההתנגדות היהודיות בצרפת בתקופת השואה החלו כבר בראשית הכיבוש הגרמני, וחלקם של היהודים בכלל תנועות ההתנגדות היה רב מחלקם באוכלוסייה הכללית.
השתתפות היהודים בפעילותן של מחתרות ויחידות צבא.
צרפת החופשית.
יהודים היו מהראשונים שהצטרפו לכוחותיה של תנועת ההתנגדות "צרפת החופשית", ממשלת צרפת הגולה בראשות דה גול בלונדון. בן הידועים והחשובים שבהם היו רנה קסין ופייר מנדס פראנס. בוועדת ההסברה של צרפת החופשית היו היהודים רוב מוחלט בקרב הפעילים. חלקם של היהודים ביחידות הצנחנים הצרפתיות היה אף הוא גדול מחלקם באוכלוסיית צרפת הכללית. גם קבוצתו של פעיל המחתרת הצרפתי ממוצא ארמני מיסאק מאנושיאן הורכבה בעיקר מיהודים, וכך גם תנועת הפועלים הצרפתית Main-d'œuvre immigrée , שמשורותיה יצאו פעילי ארגון המחתרת הצרפתי F.T.P. - M.O.I..
כמו כן היו יהודים פעילים בקרב יחידות צבא צרפתיות שפעלו תחת פיקוד בריטי ואמריקאי.
פעולות הצלה של ארגונים יהודיים.
מוסדות יהודיים.
הקונסיסטוריה המרכזית של יהודי צרפת תחת הנהגתם של ז'אק הלברונר (עד הירצחו ב-1943), ואנשי הדת הצרפתיים ז'קוב קפלן ואיזאייה שוורץ , ובשיתוף עם חלקים מהפקידות הצרפתית של משטר וישי והכנסייה, ארגנו פעילויות רווחה והצלה. הקונסיסטוריה הייתה שותפה מרכזית בהקמתה של קריף (המועצה המייצגת של מוסדות יהודיים צרפתיים) ב-1944. משימתה הראשונה של קריף הייתה סיוע בפעולות ההצלה.
הצופים היהודיים ו"השישית".
כשהקימו שלטונות וישי את אוז'י"ף, איגוד יהודי צרפת בתקופת השואה, הוכפפה אליו תנועת הצופים היהודים בצרפת. היא נקראה "השישית", כיוון שהייתה המחלקה השישית באוז'י"ף. מדצמבר 1943 שיתפה פעולה "השישית" עם המאקי. אחת מקבוצות המחתרת שלה, על שם מרק הגנו , לחמה על שחרור אזורים בדרום צרפת לקראת שחרור צרפת, ולאחר מכן הצטרפה לצבא צרפת החופשית ולחמה בשורותיו בתוככי גרמניה נגד הגרמנים.
אוז"ה.
בתקופת הכיבוש הגרמני החזיק ארגון אוז"ה לעזרה לילדים, כ-1,600 ילדים ב-20 בתי ילדים בצרפת. חלק מהילדים היהודים פוזרו בקרב נותני חסות נוצרים פרטיים, בהם חסידי אומות העולם כגון ז'יל-ז'רו סאלייז', וכן בקרב מוסדות נוצריים. בין פעילי ההצלה היהודיים שהעבירו את הילדים היהודיים למקומות המסתור ואל מחוץ לצרפת, אל שווייץ וספרד, היו ז'ורז' לואנז'ה, ז'ורז' גארל וכן לוחמי מחתרת יהודיים אחרים. כ-30 מבין לוחמי המחתרת נתפסו ונרצחו או גורשו למחנות השמדה.
תנועות נוער יהודיות.
חברי תנועות הנוער היהודיות הציוניות בצרפת עסקו בהברחת יהודים ממחנות ריכוז וכן במציאת נתיבי הברחה עבור יהודים אל מחוץ לצרפת. בין בכירי הפעילים והמייסדים היו פול ז'ינייבסקי וסימון לוויט . הם נעזרו במסייעים במשטרת פריז ובתנועת ההתנגדות הצרפתית הלאומית .
תנועות לוחמות יהודיות.
ועד אמלו, על שם רחוב אמלו (rue Amelot) בפריז, בו התכנס, התמסר להגנה על מהגרים יהודים בצרפת. חברי הוועד סיפקו מסמכי זהות וכרטיסי מזון מזויפים למהגרים יהודים וסייעו בהסתרת ילדים ובהעברתם לאזור משטר וישי, בו החלה רדיפת היהודים במועד מאוחר יותר. הארגון חוסל ב-1943 וראשיו דוד רפופורט ואנרי בולאווקו נשלחו לאושוויץ.
מחתרתו של אנדרה (ז'וז'ף באס) פעלה עם כמרים, בהם האב מארי-בנואה, ועם מנהיגי מחתרת בהם לאון פוליאקוב ושניאור זלמן שניאורסון , ובסיוע מימון של הג'וינט. המחתרת סייעה בהעברתם של יהודים לכפר לה שמבון-סור-ליניון, שם סייע בהסתרתם הכומר אנדרה טרוקמה. מחתרתו של אנדרה השתתפה בשחרור אזור לה שמבון באוגוסט 1944.
מחתרת יהודית קומוניסטית פעלה כבר מתקופת הכיבוש הראשונה, ב-1940. פעיליה המרכזיים ג'ורג'ס פוליצר, ז'ק סולומון וולנטין פלדמן נרצחו על ידי הגרמנים ב-1942. מנהיגה היה אדם רייסקי , שהשתתף בייסוד ארגוני עזרה חשאיים ליהודים, בהם קריף.
A Supermarket in California
חברת בייסטל
חברת בייסטל או בקיצור בייסטל (באנגלית: The Beistle Company) היא חברה אמריקאית, אשר ידועה בעקבות ייצור קישוטי חג ומוצרים למסיבות, המוצר המפורסם ביותר של החברה הוא קטלוג קישוטי ליל כל הקדושים שלה. החברה הוקמה בשנת 1900 בפנסילבניה על ידי מרטין לותר בייסטל.
סדרת המוצרים של בייסטל בנושא ליל כל הקדושים, הוצגה בשנות העשרים של המאה העשרים ועזרה להעלאת הפופולריות של קישוטי ליל כל הקדושים בארצות הברית. חברת בייסל היא היצרנית הוותיקה ביותר (שעדיין פעילה) בתחום קישוטי ומוצרי ליל כל הקדושים בארצות הברית.
היסטוריה.
בסביבות 1900 עבד בייסטל כאיש מכירות באותן שנים בחברה בשם Pittsburgh Art Calendar Company ששכנה בפיטסבורג, החברה סיפקה לוחות שנה למגוון עסקים בהם בתי מלון אשר הציגו את לוחות השנה של החברה בלובי המלון, עם זאת לקוחות המלון התייחסו לעציצים וצמחים בלובי, דבר זה העלה במוחו את הרעיון ליצור צמחים מלאכותיים שעשויים מנייר ובכך לחסוך את הצורך להשקות אותם.
עוד באותה שנה ייסד את חברת בייסטל והקים את המטה החברה במרתף ביתו שבפיטסבורג, פנסילבניה, תחילה ייצר פרחים מלאכותיים ומוצרי עץ, אך במהרה החלה החברה לייצר מוצרים רבים נוספים ולאור הצלחתה נאלצה החברה להעתיק את משרדיה לעיירה אוקוויל שגם היא בפנסילבניה ואת מרכז הייצור שלה לקומה השנייה של חנות עגלות שכונתית, החברה התרחבה בשנית והמשרדים והמפעל של החברה עברו לעיירה שיפנסבורג.
ב-1920 הייתה החברה שותפה של חברת מוצרי נייר וזאת על מנת שהחברות ייצור קישוטי נייר למספר חגים ואירועים כמו יום ולנטיין, חג הפסחא, חג המולד וליל כל הקדושים. קישוטי ליל כל הקדושים היו הקישוטים העונתיים הראשונים שנוספו לקטלוג הקישוטים של החברה.
בתחילת שנות ה-30 של אותה מאה החל החברה למכור משחקי לוח למסיבות ליל כל הקדושים ואף ייצרה כ-1,000 קישוטים בעיצובים שונים.
מרטין לותר בייסטל נפטר בשנת 1935 והעביר את הבעלות על החברה לחתנו, הנרי א. לורס.
פסטיבל הג'אז לאב סופרמי
מפרצון סטיינג'
מפרצון סטיינג' או מצר סטיינג' או מפרצון סטאנג' (באנגלית: Stange Sound) הוא מפרצון או מצר ים לחופי ארץ פאלמר שבאנטארקטיקה.
אורכו של המפרץ 110 קילומטרים ורוחבו 46 קילומטרים.
המפרץ מכוסה במדף הקרח סטיינג'.
המפרץ גובל במערבו באי סמיילי, ובאי קייס; ובמזרחו הוא גובל באי ספאץ; מדרומו נמצאת ארץ פאלמר; ובצפונו הוא נפתח אל פתח רון.
היסטוריה.
גילוי ומיפוי המפרץ.
המפרץ צולם מהאוויר ומופה לראשונה באופן גס על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948.
מקור השם.
רון נתן למפרץ את שמו.
רון קרא למפרץ על שמו של הנרי סטיינג' (Henry Stange), מהעיר ניו יורק, שבארצות הברית, אשר תרם כספים רבים למשלחת החקר של רון, והקדיש זמן רב לסייע בהכנות המשלחת.
לקריאה נוספת.
• Ferrigno, J.G., Cook, A.J., Mathie, A., Williams, R., Swithinbank, C., Foley, K., Fox, A., Thomson, J.W., &amp; Sievers, J. (2009), Coastal-Change and Glaciological Map of the Palmer Land Area, Antarctica: 1947-2009, DOI:10.3133/I2600C
מעגל השנה 2
מעגל השנה 2 הוא אלבום סולו מספר 5 של הזמר יוצר החסידי אברהם פריד. האלבום יצא ב-1987 בחברת גל פז והוא מורכב ממחרוזות של שירים עתיקים ומפורסמים במוזיקה החסידית.
רקע.
האלבום יצא ב-1987 ובו 8 רצועות עם מחרוזות חסידיות מהשירים המוכרים במוזיקה החסידית הישנה.
Spotify Singles
Spotify Singles (בעברית: סינגלים של ספוטיפיי) היא סדרת שירים מקוריים וגרסאות כיסוי שמוקלטות על ידי אמנים שונים. האלבום מוקלט באולפני ספוטיפיי שונים ומופץ ברשת הסטרימינג לאחר מכן. את האלבומים שיצאו במסגרת הסדרה התחילו להוציא כבר בשנת 2016. ספוטיפיי מממנים את הקלטת האלבום ואת הניהול שלו. האלבום יצא בדרך כלל בפורמט של מיני-אלבום ומכיל שני שירים.